चंद्रशेखर द्विवेदी, बागेश्वर: पहाड़ी जिलों में शिक्षा के क्षेत्र में लगातार बेहतर परिणाम मिलने लगे है। जिससे पहाड़ से अपने बच्चों के बेहतर शिक्षा व बेहतर भविष्य की तलाश में पलायन करने वाले लोग अब सोचने को मजबूर होने लगे है। हर साल बोर्ड परीक्षाओं में पहाड़ी जिलों के बेहतर परफार्मेस इसी ओर संकेत दे रहे है। सरकारी सर्वे में पहाड़ से पलायन का मुख्य कारण शिक्षा माना गया है। लगभग 25 से 30 प्रतिशत लोग इसी कारण पलायन कर रहे है। उसे बाद रोजगार व मूलभूत सुविधाओं का अभाव। यहां रहने वाले लोग बेहतर शिक्षा के लिए लगातार पहाड़ छोड़ रहे है। पहाड़ से पलायन कर लोग नैनीताल, उधम¨सह नगर, देहरादून जैसे जिलों में बस रहे है। लेकिन बोर्ड परीक्षाओं के परिणामों ने सबको सोचने पर मजबूर कर दिया है। पहाड़ी जिलों के छात्र-छात्राओं ने बेहतरीन प्रदर्शन कर यह साबित कर दिया कि भले ही वह संसाधनों से पिछड़े हुए हो। लेकिन अब मन में सकारात्मक सोच हो तो सब कुछ संभव है। इंटरमीडिएट की बोर्ड परीक्षा परिणामों में बागेश्वर, रुद्रप्रयाग, पिथौरागढ़ पहले तीन स्थान पर रहे। जबकि अल्मोड़ा, चम्पावत, पौड़ी चौथे पांचवें व छठे स्थान पर रहे। हाईस्कूल के बोर्ड परीक्षा परिणामों में बागेश्वर, रुद्रप्रयाग, पौड़ी पहले तीन स्थानों मे जबकि पिथौरागढ़, चंपावत चौथे व पांचवे स्थान पर रहे। नैनीताल, देहरादून, यूएस नगर पिछड़े भले ही मेरिट में यूस नगर के कुछ छात्रों ने जगह जरूर बनाई लेकिन। परीक्षा परिणामों की बात करें तो कहीं पिछड़ता जा रहा है। यही हाल नैनीताल व देहरादून का रहा। इंटर में नैनीताल 79.90 प्रतिशत, देहरादून 77.65 प्रतिशत, देहरादून 72.80 प्रतिशत अंक लाकर क्रमश: 9वें, देहरादून 10वें व उधम¨सह नगर 11वें पायदान पर रहे। जबकि हाईस्कूल में देहरादून 77.69 प्रतिशत, नैनीताल 77.59 प्रतिशत, उधम¨सह नगर 74.75 प्रतिशत परीक्षा परिणाम देकर क्रमश: छठे, आठवें, दसवें स्थान पर रहा। ===================

10 साल में 5 लाख से अधिक लोगों का पलायन

पलायन आयोग की रिपोर्ट के अनुसार पिछले दस सालों में वर्षो में 6338 ग्राम पंचायतों में 3 लाख 83 हजार 726 व्यक्ति अस्थायी रूप से पलायन कर चुके हैं। यह लोग घर में आते-जाते रहते हैं, लेकिन अस्थायी रूप से रोजगार के लिए बाहर रहते हैं। ठीक इसी अवधि में 3946 ग्राम पंचायतों से 1 लाख 18 हजार 981 लोग स्थायी रूप से पलायन कर चुके हैं। ग्राम पंचायतों से पलायन करने वालों की आयु 26 से 35 वर्ष के वर्ग में 42 फीसदी है। 35 वर्ष से अधिक आयु वर्ग में 29 फीसदी है। जबकि 25 वर्ष से कम आयु वर्ग में 28 फीसदी है। ==============

प्रदेश में अव्वल रहा बागेश्वर बागेश्वर: भले ही विकास की दौड़ में बागेश्वर जिला फिसड्डी हो लेकिन पढ़ाई के मामले में वह किसी से कम नही। प्रदेश के 13 जिलों में इंटर की परीक्षा में 91.99 प्रतिशत व हाईस्कूल में 84.06 प्रतिशत परीक्षा परिणाम लाकर बागेश्वर जिला सबसे आगे रहा। दूसरे नंबर पर रुद्रप्रयाग रहा। इंटर में यहां का परीक्षा परीक्षा परिणाम 89.77 व हाईस्कूल में 81.13 प्रतिशत रहा। इंटर की परीक्षा में 86.13 प्रतिशत परीक्षा परिणाम लाकर पिथौरागढ़ व हाईस्कूल की परीक्षा 81.13 परीक्षा परिणाम लाकर पौड़ी तीसरे स्थान पर रहा।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस